A hazai fővállalkozás mérföldkövei, FŐVOSZ-IPMA kapcsolat nemzetközi projektmenedzsment tudás(in)fúzióval

1957.

„Ha magát a Fővállalkozást, mint kezdetet kellene meghatároznom, akkor véleményem szerint ez 1957-ben kezdődött, amikor Csergő János a Kohó és Gépipari Minisztérium akkori minisztere megbízott 3 főosztályvezetőt azzal, hogy készítsenek el egy javaslatot, hogy a gazdasági szerkezetünket milyen javításokkal lehetne a jövőben megváltoztatni. Természetesen ez a tervezet nem csak a beruházásokkal, illetve a fővállalkozásokkal kapcsolatos módosításokat foglalta magába, hanem kitért a teljes népgazdasági szerkezetváltásra is. Ebben az anyagban az én feladatom elsősorban a Tervhivatali tapasztalatok alapján a beruházások és az ezzel kapcsolatos jobbítási lehetőségek feltárása volt. Ez azt jelentette, hogy az eddigi, részben nagy többletköltséggel létesült óriási beruházásokat gazdaságosabbá tegyük, valamint olyan intézkedéseket vezessünk be, amelyek országosan pontosabbá teszik a határidőket, betartják az előirányzott költségeket. Ebben a tervezetben olyan javaslatokat tettünk, mint például az előkészítések a jobb megvalósítása, az eddigi egyedüli nemzeti bankon kívül beruházási bank szükségességének felállítása, továbbá a fővállalkozói szerkezet és szervezet kialakítása. Sőt felvetettük a Külkereskedelmi Minisztérium külkereskedelmi monopóliumának megbontását az ipar javára. Ezen kívül tulajdonképpen felvetettük a verseny megteremtésének lehetőségét is az egyes vállalatok között, hogy mérni lehessen, hogy tulajdonképpen mi a legjobb megoldás.... [Dr.Cséky Sándor].

1960.

Ezen gondolatok megvalósításának kezdete volt a Gépexport Iroda, ahol arról volt szó, hogy ne csak belföldön létesítsünk beruházásokat, hanem vállalkozzunk komplett berendezések exportjára is. Első időkben ez természetesen elsősorban a Szovjetunió felé történt és a többi hasonló ún. szocialista országok felé, valamint a harmadik világ, mint például afrikai országokba történő szállításokról volt szó. Erőműveket, mezőgazdasági komplett berendezéseket vállaltunk fővállalkozásban történő szállítással.

1968.

Az egész gazdaságban, így a fővállalkozás és a beruházások területén is hatalmas fordulatot jelentett az 1968-ban meghirdetett új mechanizmus. Ez azt jelentette, hogy célul tűzték ki, hogy a szocialista országok mellett vegyük fel a kapcsolatot a nyugati fejlett ipari országokkal is, és teremtsünk ipari kooperációs lehetőséget a megfelelő tőkés iparvállalatok és a magyar iparvállalatok között. Az új mechanizmus a nagy beruházások terén is szigorítást rendelt el, és elrendelte, hogy minden egyes nagyberuházásnak előzetesen el kell készíteni a megvalósíthatósági tanulmányát. Ezt a kifejezést tulajdonképpen Magyarországon csak ettől az időtől számítjuk. A’Feasibility study’ gyakorlata különben a nyugati fejlett ipari országokban akkor már régen alkalmazásban volt.Nagyobb szigorítást rendeltek el a határidők betartására, az előkészítés gazdaságossági számításainak elkészítésére és az állami pénzekkel való takarékosságra. Megalakították a Beruházási Bankot.1970-1972. Az 1968 évi új mechanizmus indítása után a Kereskedelmi Kamarában is megalakult a fővállalkozói szak. A Kereskedelmi Kamarának akkor az elnöke Kallos Ödön volt. Az új kamarai tagozat első elnöke Juhász Ádám miniszter helyettes lett.Minden állami tulajdonú vállalat, beruházó fővállalkozó, továbbá generáltervező, generálkivitelező vállalatok automatikusan a Kereskedelmi Kamara tagjai is voltak.

A Gazdasági Bizottság 1972-ben határozatot hozott a fővállalkozói rendszer kialakítására a beruházások megvalósításának gyorsítására, olcsóbbítására. Végül a 15/1976 (VI. 23.) PM-ÉVM számú együttes rendelet határozta meg a beruházási célú fővállalkozás és koordinációs vállalkozás pénzügyi feltételeit. A fővállalkozónak – az eredményre kiterjedő felelősséggel – arra kellett vállalkoznia, hogy a megrendelő részére a beruházás egészét vagy önmagában gazdaságosan üzembe helyezhető szakaszát határidőre, átalányösszegért, a szerződésben rögzített gazdasági-műszaki mutatókkal megvalósítja. Nem tekintette fővállalkozásnak az ügyletet, ha az kizárólag építési tevékenységre irányult. A fővállalkozás a tervezésre és megvalósításra is vonatkozott. Még akkor is, ha a terveket nem a fővállalkozó készítette.Érdekes, hogy a 9/1975. (Kk. É. 1/1976.) KkM-PM-MNB számú együttes utasítás az export fővállalkozást szabályozta.

A gazdálkodó szervezetek szállítási és vállalkozási szerződéseiről szóló 7/1978. (II:1.) MT számú rendelet újra szabályozta a fővállalkozási szerződést. Eszerint az olyan vállalkozási szerződés, amelyben a fővállalkozó arra vállal kötelezettséget, hogy a megrendelő részére a teljes beruházást vagy a beruházás több állóeszközből álló, önálló feladat ellátására alkalmas komplex gazdasági-műszaki egységét a szerződésben meghatározott időre, az abban kikötött gazdasági-műszaki mutatókkal megvalósítja. A fővállalkozás csak akkor irányulhat kizárólag építési beruházás megvalósítására, ha azt jogszabály vagy egyedi engedély lehetővé teszi. A fővállalkozó felelőssége természetesen a költségelőirányzat betartására is kiterjedt.

1973.

A Közgazdasági Egyetem/KTI keretében másod-diplomát szerezhettek fővállalkozás-projektmenedzsment szakon a már diplomás hallgatók. Az egyetemek közötti megállapodásnak megfelelően nem csak a Közgazdasági Egyetemet, hanem a Műszaki Egyetemet végzettek és jogászok és később az Ybl Műszaki Főiskolai végzettek számára is lehetségessé vált érvényes második oklevél kiadása.

1982.

Az INTERNET-tel való hivatalos kapcsolatfelvétel 1982. őszén történt Koppenhágában, a nemzetközi szervezet 7. konferenciáján.A Kamara főtitkára levélben fordult felvilágosításért az INTERNET elnökéhez, és elvben döntés született az elnök magyarországi meghívására. Az INTERNET elnökének válasza, hogy egyetértenek, akár egyéni, illetve vállalati tagság belépésével. Tekintettel az akkori állami tulajdon viszonyoknak, magunk részéről csak a vállalati tagságot fogadtuk el, pontosabban a Kamara képviselte magyar állami tulajdonú vállalatok tagságát.

1983.

Dr. Zányi Jenő a kamara alelnöke 1983. június 9-én egy megbeszélést hívott össze, amelyen eldőlt, hogy a Kereskedelmi Kamara fővállalkozói tagozata hivatalosan is felvételt nyerhet az INTERNET-be.Az INTERNET akkor már mintegy 18 esztendeje (hivatalosan 1965-ben jegyezték be Svájcban) fogta össze a nemzetközi projektmenedzsment szakértelem legjavát.Bennünket tehát a dinamikusan fejlődő nemzetközi szakmai fórum tagságunk tudás-bázisából, a világhálós tapasztalatokból hazatelepíthető szervezeti és vezetés-technikai módszertanokat honosító törekvés vezérelt.Szakirodalmi segítséget reméltünk a még kezdetben kísérletező magyar fővállalkozói szervezeteknek. A tagságon keresztül megkaphattuk a különböző rendezvények referátumait, kiadványait, az oktatások, szemináriumok, előadások központi és vállalati tanfolyamok (a mi esetünkben egyetemi továbbképző tanfolyamok számára) módszertani megszervezését, és biztosíthattuk a kapcsolattartást a nemzetközi szervezettel és a fejlett országok hasonló intézményeivel.

1987.

Már INTERNET-tagságunk ideje alatt 1987. május 4-6-án Szirákon megrendeztük az első nemzetközi fővállalkozói konferenciát, amelyre meghívott neves előadók között szerepeltek az INTERNET akkori elnöke Eric Gabriel úr, alelnöke Riccardo Albonetti úr, a Tagszövetségek Küldöttgyűlésének elnöke Roland W. Gutsch úr és a mai napig aktív szereplők mint Klaus Pannenbaecker úr, Dr.Hasso Rescke és dr. Sebastian Dworatschek professzor úrak is. A konferencia előadás anyagát megjelentettük magyar fordításban a fővállalkozó vállalatok számára, amit az első hazai PM-kézikönyvnek tekinthetünk.

1990.

Magyarországon 1990-ben az új szerkezetváltás politikai és gazdasági formában is történt, amely azt jelentette, hogy megszűnt az állami monopólium, létrejöttek a különböző bankok, és a fővállalkozás területén is szabad vállalkozás választás történt. Általánosan elfogadottá vált a megvalósíthatósági tanulmány előzetes elkészítése, minden nagyobb objektum megvalósítására pályázati kiírások vannak és a számítógépes adatbázisok és szoftverek segítik a fővállalkozói munkát.A Kamarában is alapvető változás történt, gyakorlatilag a Kereskedelmi Kamara tevékenysége 1990. után szinte teljesen megszűnt, így a volt Fővállalkozási és Beruházási Szakosztály is.

Helyette a Kamarában lévő tagozatok – mint például a fővállalkozási szak is – önálló életet kezdett:a Magyar Fővállalkozók Országos Szövetségét 1990. októberi alakuló ülésen hívták életre és 1991.február 11-én került bejegyzésre a Fővárosi Bíróságon.Első alapító elnöke 1995-ig a Vegyépszer akkori elnök-vezérigazgatója Dr. Dérczy Ferenc volt, majd 1996-ban Dávid Imre az AGROINVEST Rt. elnök-vezérigazgatója, és 1997-től Dr. Végh Imre a KIPSZER Rt. elnök-vezérigazgatója a jelenlegi elnök. A Szövetség első főtitkára 1997-ig Dr. Pongrácz Pál volt, őt követte Dr. Lakatos Béla, majd 1998-tól Tárnoki Péter. [ forrás:Dr.Cséky Sándor és Dr.Dérczy Ferenc jegyzetei/2006.]Az elektronikus média eszközeként „berobbant internet” térnyerése miatt az INTERNET 1990.évi bécsi világkongresszusán döntés született a nemzetközi szövetség névváltoztatására: az új elnevezése: az International Project Management Association kezdőbetűiből az IPMA lett.

1999.

A FŐVOSZ az IPMA-val 1999-ben aláírt külön szerződésben vállalta a 4-szintű PM-szakértők nemzetközileg validált minősítő rendszert honosító, egyben a magyar nemzeti PM-oktatási kultúra jegyeit ötvöző nemzeti minősítő rendszer megalkotását. Szövetségünk a VÉF (Vállalkozói Érdekegyeztető Fórum) egyik alapítójaként, mint minősítő helyként jegyzett tagszövetség, a 53/1999. (IX.24.) GM rendelet szerinti kontingentált vállalkozási exportra való szakmai megfelelőségről és a 67/2004. (IV.28.) GKM rendelethez a VÉF által kiadott minősítés lefolytatásához a KONTINGENTÁL VÁLLALKOZÁSI EXPORTRA VALÓ SZAKMAIMEGFELELŐSÉGRŐL szóló VÉF általi előminősítéshez választható lehetőséget kínál, azaz teljes jogon minősíthet és kiadhat „külföldi vállalkozásra alkalmas” bizonyítványt új jelentkező cégeknek.

Megjegyzés: mai aktualítás, hogy 2018.óta ÉVOSZ Németországi Vállalkozási Tagozat elnöke Horváth Kund elérhetősége: INVESTMONT Vállalkozásszervező és Kereskedelmi Kft. 1133 Budapest, Visegrádi u. 111. T: 350-0991 F: 350-3848 e-mail: office@investmont.hu, www.investmont.hu mobil: 20-4117217 2000-2001.

A Fővárosi Bíróság 2000.január 04-i bejegyzésével a FŐVOSZ rövidített nevet fenttartva neve Fővállalkozók Magyarországi Szövetsége (bejegyzett angol neve: Project Management Association Hungary). Egyben a módosított Alapszabálya lehetővé tette a természetes személyek tagságát is, aki számára megnyílt a FŐVOSZ Projektmenedzsment Klub (PMklub) szakmai műhely. A FŐVOSZ az IPMA kizárólagos státuszú magyar tagszövetsége, így közvetítésével a tagcégei és természetes tagsága után fizetett IPMA-tagdíj alapján a szövetség tagjai rendelkeznek az IPMA-tagsággal járó előnyökkel: kedvezményes szolgáltatásokra, a nemzetközi szakmai bizottságok munkájába való bekapcsolódásra, IPMA-támogatott pályázatok elnyerésére, és természetesen az IPMA-logo használat jogosultságával. A szövetség elnöksége által 2000-ben kezdeményezett Nyílt Fórumnapok “szellemipartner-keresést” 2001-ben konkrétan célzott program felajánlásokkal megkeresett intézményi kapcsolatépítés váltotta fel. Az osztrák tagszövetség: Roland Gareiss elnöksége alatt vezett kutatásait alkalmazva a PROJEKT ORIENTÁLT CÉGVEZETÉS-t a gazdasági és közéleti feladatok megoldásának minden területén alkalmazhatómódszertanként javasolja, amelynek elterjedése a cég és hivatal-vezetés, magán és állami szférában egyaránt fontos,azaz a projektmenedzsment eszköztár alkalmazását nélkülözhetetlennek tekintjük.

2002.

2002.január 22-én önálló jogi státusszal közhasznú szervezetként bejegyzésre került FŐVOSZ alapítványaként a Projekt Menedzsment Mesterség Kitűnőségéért Alapítvány (PMMKA). A PMMKA működése teljes mértékben megfelel a nemzetközi normáknak, amely rendszer alapját az MSZ EN ISO/IEC 17024:2003 <Megfelelőségértékelés. Személyek tanúsítását végző testületek általános követelményei>cím alatt a Magyar Szabványügyi Testület által honosított európai szabvány adja. Ezt az európai szabványt a CEN 2003.március 14-n, a CENELEC pedig 2003.március 18-n hagyta jóvá. (Commission of the European Communities and the European Free Trade Association).

Zürichi IPMA küldöttgyűlésen: 2002.márciusban aláírásra került az egyezmény, miszerint a FŐVOSZ az IPMA nevében megszervezi a>18. IPMA Projekt Menedzsment Világkonferenciát 2004-ben, Budapesten<fő tematikája: „Cross-Cultural Networking (CCN) of global experts”: (kultúrák-közötti projektmenedzsment/nemzetközi PMszakemberek találkozóját) Az éves IPMA világkongresszusok a projektmenedzsment szakma nemzetközi együttműködésének csúcs-rendezvényének számít, amely 600-800 fős részvétellel a nemzetközileg jegyzett projektmenedzsment szakemberek nagyléptékű seregszemléje. 2000.: London, 2002.: Berlin, 2003.: Moszkva után **2004-ben a FŐVOSZ kapta meg a jogot az IPMA világkongresszus budapesti megrendezésére.** Az IPMA világkongresszus budapesti rendezvénye pontosan egy aktív világhálóra való kapcsolódás lehetőségét jelentette, hiszen a rendezvényen hivatalos társszereplő amerikai PMI mellett több jelentős nemzetközi szakmai szövetség, NGO-k és multinationális cégek képviselőinek seregszemléje valós Global Forumot jelentett egy olyan felfokozott és történelmi jelentőségű várakozás évében, amikor Magyarország EU-csatlakozása egyéb tekintetben is óriási kihívást és figyelmet jelentett mind a hazai, mind a külföldi vezető szakemberek és politikusok körében.

2003.

FŐVOSZ alapító tagja a 2003-ban megalakult „Civil Szakmai ÉrdekképviseletiSzervezetek Országos Szövetségének”.A 2003.év a „FŐVOSZ Projekt 2004” előkészületi- és felkészülési munkák jegyében telt el. Dr. BARÁTH ETELE úr visszaigazolta a fővédnökséget és a nyitó plenárison a Fővédnök úr mellett KOVÁCS KÁLMÁN szakminiszter úr (IHM), HATVANI GYÖRGY energetikai h-államtitkár úr (GKM), meghívott díszvendégként HABSBURG OTTÓ excellenciás úr az Európai Parlament képviseletében és key-note speaker-ként LÁSZLÓ ERVIN professzor úr, a Budapest Klub alapítója.

2004.

Az IPMA 18.világkongresszusa: BUDAPEST, 2004. JÚNIUS 19-20.A kongresszusi regisztrációs rendszerbe bekerültek száma 44 országból 577fő volt. A budapesti rendezvény sikerét a gazdag szakmai programajánlat és a kitűnő hangulatú és kínálatú esti társasági programok garantálták. 6 szekcióban 38 ország 180 szakmai előadója mellett, párhuzamos programkínálatként 6 nyilvános kerekasztal-fórumra került sor. A kongresszus elő-napjára a 16.Globál PM-Fórum igen népszerű volt 42 fős részvétellel. Mindkét nap kiemelt közös programjain a nyitó és záró-plenárisokon 6 rangos nemzetközi hírnevű key-note speaker előadásai garantálták a kitüntető figyelmet.Törekedve a visszatekintő „időutazásra is”, először került meghirdetésre a „Key-Note Speakers’ Club” nyilvános panelje, amelyre meghívtuk az előző világkongresszusok sikeres főszereplőit is, valamint a záró nap délutáni panelje valós vetített képes visszaemlékezést adott a hallgatóságnak az IPMA 40 éves - immáron történelmi múlt léptékben mérhető - nemzetközi munkásságáról. Kísérő programként szervezett szakmai kiállításra 13 hazai és külföldi kiállító, valamint a „nemzetek utcáján” az IPMA 14 nemzeti szövetsége mutatkozott be színes folklorisztikus prezentációval.

Budapest arra a hétvégére valóban a „projektmenedzsment fővárosává” avanzsált: ahonnan a résztvevők kivétel nélkül kellemes „családi hangulat” élményével távoztak

Fővállalkozó kivitelező

Szerző: Építésijog.hu

Utolsó frissítés: 2016.09.22. 18:53

Közzétéve: 2010.08.13. 21:52 1.

Fővállalkozó kivitelező fogalma Fővállalkozó kivitelező: az építtetővel kivitelezési szerződést (2014. március 14. napjáig építési szerződést) kötő, építőipari kivitelezési tevékenységet végző vállalkozó kivitelező [191/2009. (IX. 15.) Korm. rend. 2. § l) pont]. A Kivitelezési kódex 2009. október 1-jétől hatályos szövegében jelent meg a fővállalkozó kivitelező fogalma. Ez a fogalom egy kicsit megzavarta a kialakult elnevezéseket, hiszen így jogszabály szerint a generálkivitelező és a megrendelővel közvetlenül szerződést kötő burkoló is fővállalkozó kivitelező lett. Talán hasznosabb lett volna a gyakorlatban már kialakult elnevezéseket jogszabályi szinten is rögzíteni, mint a gyakorlattól eltérő fogalmat beépíteni a Kivitelezési kódexbe. A 109/2013. (IV. 9.) Korm. rendelet 2. § (20) bekezdés 1. pont 1.3. alpontja 2013. április 19-ei hatállyal módosította a fővállalkozó kivitelező fogalmát. Fővállalkozó kivitelező csak az az építtetővel építési szerződést kötő vállalkozó lehet, aki (amely) építőipari kivitelezési tevékenységet is végez.

2. Mi a régi Ptk. szerinti fővállalkozás? Fővállalkozás: önálló feladat ellátására alkalmas, összetett gazdasági, illetve műszaki egység megvalósítására irányuló vállalkozási szerződés alapján a vállalkozó köteles a munka gazdaságos és gyors, az ugyanazon a létesítményen dolgozó többi vállalkozóval összehangolt elvégzéséhez szükséges feltételeket megteremteni, valamint a többi vállalkozóval az együttműködés módjának és feltételeinek meghatározásához szükséges szerződéseket megkötni. A vállalkozó felelőssége az ilyen vállalkozási szerződésben kikötött műszaki, gazdasági és egyéb feltételek teljesítéséért akkor is fennáll, ha a teljesítéshez szükséges tervet a vállalkozó egészben vagy részben nem maga készítette (1959. évi IV. tv. 401. §).

A fővállalkozási szerződés általánosságban tehát azt jelenti, hogy a fővállalkozó vállalja az ugyanazon a létesítményen dolgozó többi vállalkozó munkavégzésének összehangolását és a munkafeltételek megteremtését. A fővállalkozó lesz a felelős a szerződésben kikötött műszaki, gazdasági és egyéb feltételek teljesítéséért akkor is, ha a teljesítéshez szükséges terveket (vagy annak egy részét) nem ő készítette. A fővállalkozás fenti fogalma érvényesül a tervezési, kutatási, utazási és szerelési szerződések esetében. Ki kell hangsúlyoznunk, hogy a kivitelezési (2014. március 15-ig építési) szerződések esetében a gyakorlat ettől eltérő meghatározást alakított ki, sőt, egy építkezés kapcsán kötött fővállalkozási szerződés tartalma egyáltalán nem merül ki csupán a tevékenységek összehangolásában. A Ptk. (a 2013. évi V. tv.) a fővállalkozás fogalmát már nem is határozza meg, teljes mértékben a felekre döntésére bízza, hogy milyen tartalmú vállalkozási szerződést kívánnak megkötni.

3.Kivitelezési (építési) szerződések csoportosítása Az építési szerződés több típusát különböztetjük meg. A pontos fogalmak nincsenek jogszabályban rögzítve, ezért az egyes szakkönyvek különféle meghatározásokat tartalmaznak. Dr. Husti István az alábbi típusokat különbözteti meg: a) egyszerű vállalkozás, amikor a megrendelő olyan tevékenységek elvégzését rendeli meg a vállalkozótól, amelyet a vállalkozó saját szervezetével el tud végezni; b) társvállalkozás, amikor a megrendelő különböző tevékenységek elvégzését különböző vállalkozóknál rendeli meg, akik azt saját szervezetükkel el tudják végezni, de a munkájukat a megrendelőnek kell összehangolnia (tradicionális szerződés típus); c) generálvállalkozás, amikor a különböző tevékenységek elvégzését egyetlen vállalkozótól rendeli meg, aki azokat saját szervezetével nem képes megoldani, ezért maga is újabb vállalkozókat von be (alvállalkozókat), akiknek a munkáját saját maga köteles összehangolni, és akiknek a munkájáért a megrendelővel szemben köteles felelősséget vállalni (kulcsrakész típusú szerződés) d) fővállalkozás, amikor a fővállalkozótól teljesítményi és minőségi adatokkal meghatározott létesítmény létrehozását rendeli meg és a fővállalkozó ezek megvalósulásáért felelősséget vállal (dr. Husti István: Beruházási kézikönyv vállalkozóknak, vállalatoknak. Műszaki könyvkiadó, Budapest 1999., 448-449. o.).

1. Fővállalkozási szerződés mint kivitelezési (építési) szerződés Kivitelezési szerződés esetében tehát a fővállalkozási szerződés alapján – a kialakult gyakorlat szerint – a fővállalkozó kötelezettsége lehet a kiviteli tervek elkészítése is, ezért tulajdonképpen a fővállalkozási szerződés építési és a tervezési szerződéses elemeket is magában foglal. A megrendelő megálmodja az épületet, majd a fővállalkozó lebonyolítja a tervezést és a kivitelezést is, vagyis a fővállalkozó egy épület, építmény „kulcsrakész” elkészítéséért vállalja a felelősséget.

5. Generál-kivitelezési szerződés A generál-kivitelezési szerződés az építési szerződés olyan speciális fajtája, amelyben a vállalkozó a teljes kivitelezés megszerzésére vállal kötelezettséget, azonban a kiviteli terveket a megrendelőnek kell biztosítani. A generálkivitelező nem végez terveztetést, csak a kivitelezés tartozik a feladatkörébe, a generál-kivitelezési szerződés esetében a beruházó (megrendelő) köt szerződést a tervezővel (generáltervezővel). Ebben a konstrukcióban a tervező nem áll szerződéses jogviszonyban a generálkivitelezővel.

**A fővállalkozó (generálkivitelező) abban különbözik az alvállalkozótól, hogy a fővállalkozó (generálkivitelező) közvetlenül a megrendelő vállalkozója, az alvállalkozó pedig a megrendelővel nincs szerződéses kapcsolata. Az alvállalkozó a fővállalkozóval (generálkivitelezővel) van szerződéses jogviszonyban. Amint láttuk, a Kivitelezési kódex 2009. október 1-jétől hatályos szövegében már találhatunk fővállalkozó kivitelező fogalmat is. Ez a fogalom egy kicsit megzavarta a kialakult elnevezéseket, hiszen így jogszabály szerint a generálkivitelező és a megrendelővel közvetlenül szerződést kötő burkoló is fővállalkozó kivitelező.**

Talán hasznosabb lett volna a gyakorlatban már kialakult elnevezéseket jogszabályi szinten is rögzíteni, mint a gyakorlattól eltérő fogalmat beépíteni a Kivitelezési kódexbe [191/2009. (IX. 15.) Korm. rend. 2. §]. Ki kell hangsúlyoznunk, hogy – talán éppen azért, mert egyértelmű jogszabályi fogalma nincs – a fővállalkozási és a generál-kivitelezési szerződésekben nem mindig azokat a feltételeket találjuk, mint amit a fenti fogalmak alapján látnunk kellene. A gyakorlat kicsit megkeverte ezeket a fogalmakat. Ettől függetlenül használják is őket bátran, és ne lepődjenek meg, ha például a fővállalkozási szerződés alapján a megrendelő köteles a kiviteli terveket is szolgáltatni. Ha a felek ezt a kötelezettséget a szerződésben rögzítették, a megrendelő akkor is köteles a terveket szolgáltatni, ha éppen ettől ez a szerződés nem lehetne fővállalkozási szerződés. Itt utalunk ismételten arra, hogy soha nem a szerződés címe, vagy a felek elnevezése dönti azt el, hogy melyik félnek mit kell tennie, és mire terjed ki a felelősségük, hanem maga a szerződés szövege, a felek szándéka és akarata.

Lásd még:

* 07.1. Ki lehet kivitelező?
* 07.2. A kivitelező feladatai és felelőssége
* KAPCSOLÓDÓ CIKKEK: •03. Kivitelezési szerződés (2014.03.15-ig: Építési szerződés) »•07.1. Ki lehet kivitelező? » •11.1. A kivitelezés megkezdéséhez kapcsolódó eljárás » •Előfizetés » •Vállalkozó kivitelező » •Vállalkozó kivitelezői tevékenység » •Generál-kivitelezési szerződés » •Építőipari kivitelezési tevékenység » •Új jogosulatlan tevékenység » •Az építés szereplőinek új feladatai (beruházási tanácsadó, felelős műszaki vezető nélküli kivitelezés) » •12. Mi minősül az építési tevékenység megkezdésének? » •15. A kivitelezés megkezdésének szakmai szabályai » •Aránytalanul alacsony árajánlat új fogalma » •Kihirdetett veszélyhelyzet esetében a kivitelezésre vonatkozó eltérő szabályok » •Kivitelezés végzésének módosuló feltételei » •Munkaterület átadásának és a műszaki átadás-átvétel részletes szabályai » •16.3.A tervező feladata az építési termék építménybe történő betervezése és beépítése során » •11.2. A kivitelezés megkezdéséhez kapcsolódó eljárás: az építésfelügyelethez történő előzetes bejelentés és az építőipari kivitelezési tevékenység megkezdésének tudomásulvétele iránti eljárás (2013. szeptember 30-ig megkezdett kivitelezések) » •Változások a kivitelezési tevékenységre vonatkozó szabályokban » •Módosultak a kivitelezési dokumentáció szabályai